လိင်ပိုင်းဆိုင်ရာ အမြတ်ထုတ်မှု နှင့် အကြမ်းဖက်မှုမှ အကာအကွယ်ပေးသည့် ကွန်ယက် (PSEA ကွန်ယက်) ၊ မြန်မာ

အလုပ်ဆိုင်ရာ သတ်မှတ်ချက်များ (TOR) ၂၀၂၁

**နောက်ခံသမိုင်း**

၂၀၁၈ ခုနှစ်တွင် ဖွဲ့စည်းခဲ့သော PSEA ကွန်ယက်၊ မြန်မာသည် အထွေထွေအတွင်းရေးမှူးမှ ထုတ်ပြန်ကြေငြာသည့် သတင်းတို (၂၀၀၃) အပါအဝင် PSEAဆိုင်ရာ နိုင်ငံတကာ ကတိကဝတ်များကို အကောင်အထည်ဖော်ရန် တာဝန်ယူထားသည်။ PSEA မဟာနည်းဗျူဟာ ၂၀၁၉-၂၀၂၀ နှင့် လုပ်ငန်းအစီအစဉ် မှ လမ်းညွှန်ထားသော လုပ်ငန်းစဉ်များ ပါဝင်သည်။ ယခု အလုပ်ဆိုင်ရာ သတ်မှတ်ချက်များသည် ယခင် ၂၀၁၉ တွင် HCT Humanitarian Coordination Team မှ ထောက်ခံအတည်ပြုခဲ့သည့် အလုပ်ဆိုင်ရာ သတ်မှတ်ချက်များကို ပြုပြင်မွမ်းမံထားသည်။

**ဖွဲ့စည်းပုံ နှင့် အစီရင်ခံခြင်း**

ဤကွန်ယက်သည် ဌာနေ ညှိနှိုင်းရေးမှူး(RC)/ လူသားချင်းစာနာမှုဆိုင်ရာ ညှိနှိုင်းရေးမှူး (HC) ၏ ကြီးကြပ်မှုအောက်တွင် လုပ်ကိုင်ရမည်ဖြစ်ပြီး သူ/သူမ ထံ နှင့် လူသားချင်းစာနာမှုဆိုင်ရာ နိုင်ငံတွင်းအဖွဲ့ထံကိုပါ ( HCT) အစီရင်ခံရမည် ဖြစ်သည်။ မြန်မာနိုင်ငံသည် HCT နှင့် UNCT ( UN Country Team) နှစ်ခုစလုံး တည်ရှိနေသည့်အခြေအနေတွင် ရှိနေသောကြောင့် ကွန်ယက်အနေဖြင့် တိုးတက်မှုများကို UNCT အား အသိပေးသွားမည် ဖြစ်ပြီး ယခုဖိုရမ်တွင်ပါ တိုးတက်မှုများကို အချိန်နှင့်အမျှ ဖောြ်ပသွားမည်။ ယခုကွန်ယက်အား UNWomen နှင့် UNFPA တို့မှ ပူးတွဲသဘာပတိအဖြစ် ဆောင်ရွက်သွားပါမည်။ အေဂျင်စီများအတွင်း PSEA ညှိနှိုင်းရေးမှူး နှင့် နိုင်ငံတွင်းမှ PSEA ညှိနှိုင်းရေးမှူး တို့မှ အတွင်းရေးမှူးဆိုင်ရာ အထောက်အပံ့များ လုပ်ဆောင်သွားပါမည်။

**ကွန်ယက်၏ လုပ်ငန်းတာဝန်များ**

The PSEA ကွန်ယက်သည် ကုလသမဂ္ဂ၊ အစိုးရမဟုတ်သော အဖွဲ့အစည်းများ နှင့် အရပ်ဖက်အဖွဲ့အစည်းများ နှင့် အပေါင်းပါ ဝန်ထမ်းများမှ ကျူးလွန်သော လိင်ပိုင်းဆိုင်ရာ အမြတ်ထုတ်ခြင်း နှင့် အကြမ်းဖက်မှု ဆိုင်ရာအကာအကွယ်ပေးခြင်းနှင့် အခြားသော သက်ဆိုင်ရာ လုပ်ငန်းစဉ်များအား ညှိနှိုင်းဆောင်ရွက်ပေးသည့်၊ ကြီးကြပ်ပေးသည့် အဓိက အဖွဲ့အစည်းတစ်ခုအဖြစ် ဆောင်ရွက်သွားပါမည်။ *တိုင်ကြားမှုများကို စုံစမ်းစစ်ဆေးမှုများနှင့် ဆုံးဖြတ်ချက်ချမှတ်ရေး၊ သို့မဟုတ် တိုင်ကြားလာသူများများနှင့် တိုက်ရိုက်ညှိနှိုင်းဆောင်ရွက်မှု စသည်တို့အတွက် ယခုကွန်ယက်သည် တာဝန် ယူသွားမည် မဟုတ်ပါ။*

**နည်းပညာဆိုင်ရာ လုပ်ငန်းအဖွဲ့**

ကွန်ယက်၏ ပူးတွဲသဘာပတိများ၊ ကွန်ယက်၏ ညှိနှိုင်းရေးမှူး၊ ကလေးသူငယ် ကာကွယ်စောင့်ရှောက်ရေးကဏ္ဍခွဲမှ ညှိနှိုင်းရေးမှူး၊ ကာကွယ်စောင့်ရှောက်မှုကဏ္ဍမှ ညှိနှိုင်းရေးမှူး နှင့် ကုလသမဂ္ဂ၊ အစိုးရမဟုတ်သော နိုင်ငံတကာ အဖွဲ့အစည်းများ နှင့် အစိုးရမဟုတ်သော အဖွဲ့အစည်း (၇) ခု တို့မှ အဓိကဆက်သွယ်ရမည့်သူများ နှင့် ဖွဲ့စည်းထားသော နည်းပညာဆိုင်ရာ လုပ်ငန်းအဖွဲ့မှ PSEA ကွန်ယက်အား အထောက်အပံ့များ ပေးသွားမည် ဖြစ်သည်။ နည်းပညာဆိုင်ရာ လုပ်ငန်းအဖွဲ့၏ လုပ်ငန်းတာဝန်မှာ အဓိကစာရွက်စာတမ်းများအား ပြန်လည်သုံးသပ်ရန် နှင့် လုပ်ငန်းအစီအစဉ်များတွင် ဗျူဟာကျသော ခေါင်းဆောင်မှုများ ပေးနိုင်ရန် ဖြစ်သည်။

**အဖွဲ့ဝင်မှု**

မြန်မာနိုင်ငံ၏ လူသားချင်းစာနာမှုဆိုင်ရာ အရေးပေါ်အခြေအနေများ၊ ဖွံ့ဖြိုးရေး နှင့်/သို့မဟုတ် ငြိမ်းချမ်းရေး အခင်းအကျင်းများတွင် လုပ်ကိုင်နေသည့် ကုလသမဂ္ဂ၊ အစိုးရမဟုတ်သော အဖွဲ့အစည်းများ နှင့် အရပ်ဖက်အဖွဲ့အစည်းများမှ အောက်ပါ အနိမ့်ဆုံး သတ်မှတ်ချက်များ ပြည့်မီသူများသည် PSEA ဆိုင်ရာ အဓိကဆက်သွယ်ရမည့်သူများအဖြစ် အဖွဲ့ဝင် ဖြစ်နိုင်သည်။ ဝန်ထမ်းအပြောင်းအလဲဖြစ်ပါက စဉ်ဆက်မပြတ်သွားစေရန် အဓိကဆက်သွယ်ရမည့်သူ ၂ ဦးအား ကွန်ယက်တာဝန်များအား ဝေမျှထားနိုင်သည်။ အဓိကဆက်သွယ်ရမည့်သူများမှ ၎င်းတို့၏ အေဂျင်စီများ/အဖွဲ့အစည်းများတွင် PSEA လုပ်ငန်းစဉ်များအကောင်အထည်ဖာ်ရန် ညှိနှိုင်းဆောင်ရွက်သွားမည်ဖြစ်ပြီး ကွန်ယက်၏ လုပ်ငန်းစဉ်များတွင်ပါ ပါဝင်ဆောင်ရွက်သွားမည်။ PSEA ဆိုင်ရာ အဓိကဆက်သွယ်ရမည့်သူ အားလုံးသည် အေဂျင်စီများကြားပြုလုပ်သည့် အစည်းအဝေးများ/ဖိုရမ်များတွင် ၎င်းတို့၏ အေဂျင်စီများ/အဖွဲ့အစည်းများ ကိုယ်စား ဆုံးဖြတ်ချက်များ ချမှတ်နိုင်ရမည်။

အဖွဲ့ဝင်များအားလုံးတွင် အောက်ပါ အနိမ့်ဆုံး လိုအပ်ချက်များ အသင့်ရှိနေသင့်သည်။

i) PSEA/safeguarding ဆိုင်ရာ အဓိကဆက်သွယ်ရမည့်သူ ခန့်အပ်ထားခြင်း

ii) လုပ်ထုံးလုပ်နည်း ကျင့်ဝတ်များ (Code of Conduct) သို့မဟုတ် PSEA/safeguarding မူဝါဒ အသင့်ရှိနေခြင်း

iii) PSEA/safeguarding အဓိကဆက်သွယ်ရမည့်သူ၏ အလုပ်ဆိုင်ရာ သတ်မှတ်ချက်များကို အလုပ်ဖော်ပြချက်ထဲတွင် ထည့်သွင်းထားခြင်း

iv) PSEA/safeguarding ဆိုင်ရာ အဖွဲ့အစည်းတွင်း ကျရောက်နိုင်သည့် အန္တရာယ်များကို ဆန်းစစ်ထားခြင်း နှင့်/သို့မဟုတ် PSEA/safeguarding ဆိုင်ရာ လုပ်ငန်းအစီအစဉ် အသင့်ရှိနေခြင်း

v) PSEA ဆိုင်ရာ အခြေခံ သဘောတရားများကို စေတနာ့ဝန်ထမ်းများအားလုံး နှင့် ရန်ပုံငွေတစ်ဆင့်လက်ခံဆောင်ရွက်နေသော မိတ်ဖက်အဖွဲ့အစည်းများ အပါအဝင် ဝန်ထမ်းအားလုံး သင်တန်းတတ်ထားရမည်။

vi) ရှင်သန်ကျန်ရစ်သူများအား ဝန်ဆောင်မှုများ ရရှိရန် မည်ကဲ့သို့ လွှဲပြောင်းရမည် အပါအဝင် မကျေနပ်ချက်တိုင်တန်းချက်များ ကိုင်တွယ်ဖြေရှင်း တုန့်ပြန်သည့် စနစ် အသင့်ရှိနေခြင်း

ကွန်ယက်အဖွဲ့ဝင်များအားလုံးအနေဖြင့် အဖွဲ့ဝင်စတင်ဝင်ရောက်ချိန် သို့မဟုတ် အဖွဲ့ဝင်ဖြစ်ပြီး မကြာမီအချိန်အတွင်း အောက်ပါ လိုအပ်ချက်များ ဖြည့်ဆည်းပေးနိုင်ရမည်။

i) အဖွဲ့အစည်းအတွင်း PSEA/safeguarding မူဝါဒ အားကောင်းစေခြင်း/အကောင်အထည်ဖော်ခြင်းအတွက် အရင်းအမြစ်များ ခွဲဝေပေးခြင်း ( ဥပမာ- သင်တန်း၊ ပုံနှိပ်ထုတ်ဝေသည့် ပစ္စည်းများ(printing materials) ၊ ရပ်ရွာလူထု ပူးပေါင်းပါဝင်စေရန် ပြုလုပ်ခြင်း စသည်)

ii) လုပ်ငန်းအကောင်အထည်ဖော်သည့် ဒေသတွင်း ရရှိနိုင်သည့် ကျား၊မ အခြေပြု အကြမ်းဖက်ခြင်း (GBV)ဆိုင်ရာ ဝန်ဆောင်မှုများ၏ သတင်းအချက်အလက်များအား ပုံမှန် ပြုပြင်မွမ်းမံပြီး PSEA ဆိုင်ရာ အဓိကဆက်သွယ်ရမည့်သူများ နှင့် ဝန်ထမ်းလက်လှမ်းမီစေရန် သို့မဟုတ် ပြုပြင်မွမ်းမံထားသည့် လွှဲပြောင်းညွှန်းဆိုနိုင်သည့် သတင်းအချက်အလက်များ လက်လှမ်းမီစေခြင်း

iii) ထိန်းသိမ်းထိမ်ချန်ရမည့် သတင်းအချက်အလက်များ မဟုတ်ပါက ပုံမှန်အစီရင်ခံခြင်း အပါအဝင် PSEA ကွန်ယက် အစီရင်ခံသည့် မူဘောင်တွင် ပါဝင်နိုင်ရန် အဖွဲ့အစည်း၏ အကြီးတန်းစီမံခန့်ခွဲမှုမှ အတည်ပြုထောက်ခံမှု သို့မဟုတ် ခွင့်ပြုချက်

iv) PSEA/safeguarding ဆိုင်ရာ အဖွဲ့အစည်းတွင်း ကျရောက်နိုင်သည့် အန္တရာယ်များကို ဆန်းစစ်ချက်(ဆိုလိုသည်မှာ အဖွဲ့အစည်းဆိုင်ရာ ဆန်းစစ်ချက်) ပုံမှန် ပြုလုပ်ထားပြီး MIMU ဆန်းစစ်ချက် ပလက်ဖောင်းတွင် ဖော်ပြပေးခြင်း

အဖွဲ့ဝင်များမှ လုပ်ဆောင်ရမည့် တာဝန်ဝတ္တရားများ

အဖွဲ့အစည်းတစ်ခုစီ၏ အကြီးတန်းစီမံခန့်ခွဲမှုတွင် PSEA အတွက် နှင့် ၎င်းတို့၏ အဖွဲ့အစည်းတွင်း လုပ်ငန်းစဉ်များနှင့် လုပ်ထုံးလုပ်နည်းများသည် PSEA အား ထောက်ခံအားပေးနေကြောင်း သေချာစေရန် ၎င်းတို့တွင် တာဝန်ရှိပါသည်။ ထိုလုပ်ငန်းစဉ်များသည်လည်း ထိရောက်စွာ အသက်ဝင်နေပြီး ပုံမှန်စောင့်ကြည့်ပြီး ပြန်လည်သုံးသပ်ရန်လည်း လိုအပ်ပါသည်။ PSEA ကွန်ယက်အဖွဲ့ဝင်များသည် အောက်ပါတို့ကို ကတိကဝတ်ပြုပါသည်။

i) မိမိအဖွဲ့အစည်း၏ မိတ်ဖက်အဖွဲ့အစည်းများ၊ ရန်ပုံငွေတစ်ဆင့်ခံ ရယူထားသူများ၊ သို့မဟုတ် အပေါင်းအဖော်အဖွဲ့အစည်းများ၏ စွမ်းဆောင်ရည်မြှင့်တင်ခြင်း အပါအဝင် ၎င်းတို့ အဖွဲ့အစည်းများ၏ PSEA/safeguarding မူဝါဒများအား အမြင့်ဆုံး စံသတ်မှတ်မှုများနှင့် ကိုက်ညီမှုရှိစေရန် အကောင်အထည်ဖော်ရန်

ii) အစီရင်ခံခြင်းမူဘောင် စာတမ်းအရ ဖြစ်ပေါ်လာနိုင်သည့် SEA ဆိုင်ရာ စွပ်စွဲတိုင်တန်းမှုများအတွက် စုပေါင်း တာဝန်ယူကြရန်

iii) အထူးသဖြင့် ကောင်းမွန်သော အလေ့အကျင့်များနှင့် ကွန်ယက်အစည်းအဝေးများမှ ပေါ်ထွက်လာသည့် ကိစ္စရပ်များအတွက် အဓိကဆက်သွယ်ရမည့်သူများ နှင့် အကြီးတန်းစီမံခန့်ခွဲသူများအကြား အပြန်အလှန် ပုံမှန် ဆက်သွယ်မှု ရှိရမည်။

iv) ကွန်ယက်အစည်းအဝေးများအား ပုံမှန်တက်ရောက်ရန် နှင့် သက်ဆိုင်ရာ အဖွဲ့အစည်း/အေဂျင်စီများ၏ တိုးတက်ပြောင်းလဲမှုများကို ပြောဆိုတင်ပြရန်၊ မူကြမ်းရေးဆွဲထားသော စာတမ်းများအပေါ် ပြန်လည်သုံးသပ်ပြီး တုံ့ပြန်မှုများ ပေးရန်။ တုံ့ပြန်မှုပေးရာတွင် အင်္ဂလိပ်ဘာသာ သို့မဟုတ် မြန်မာဘာသာတို့ဖြင့် ပေးနိုင်ပြီး နှုတ်ဖြင့်သော်လည်းကောင်း၊ စာဖြင့်သော်လည်းကောင်း ပေးနိုင်သည်။

**အဓိက လုပ်ငန်းတာဝန်များ**

ကွန်ယက်အနေဖြင့် အေဂျင်စီများအကြား လက်ရှိကော်မတီ၏ လုပ်ထုံးလုပ်နည်းဆိုင်ရာ အနိမ့်ဆုံးစံသတ်မှတ်ချက်များ၏ လိင်ပိုင်းဆိုင်ရာ အမြတ်ထုတ်ခြင်း နှင့် အကြမ်းဖက်မှုဆိုင်ရာ အဓိကမဏ္ဍိုင်ကြီး (၄)ရပ်တွင် ဖော်ပြထားသည့်အတိုင်း အေဂျင်စီများအကြား အသိပညာပေးခြင်းအား တိုးမြှင့်သွားရန် ဦးစားပေးသွားမည်ဖြစ်ပြီး အောက်ပါ ကဏ္ဍများတွင် အကောင်အထည် ဖော်သွားပါမည်။

**၁။ ဒေသခံလူထုများ၏ ပူးပေါင်းပါဝင်မှု နှင့် ထောက်ခံမှု**

• ရပ်ရွာလူထုများနှင့် ဆက်သွယ်ရေး ရှိစေရန် နှင့် တုံ့ပြန်မှု၊ တိုင်တန်းမှုယန္တရားများသည် လက်လှမ်းမီသော၊ သင့်တော်သော၊ နှင့် PSEA ဆိုင်ရာ သတင်းအချက်အလက်များ အပါအဝင် အစီရင်ခံနိုင်သော အခြေအနေများ ဖြစ်စေရန် သေချာစေခြင်း။

• ဒေသခံ ရပ်ရွာလူထုများ၏ ရပိုင်ခွင့်များ၊ ကုလသမဂ္ဂ၊ အစိုးရမဟုတ်သော အဖွဲ့အစည်းများ နှင့် အရပ်ဖက်အဖွဲ့အစည်းများ၏ ဝန်ထမ်းများမှ မျှော်လင့်ထားသော လုပ်ထုံးလုပ်နည်း စံနှုန်းများ နှင့် ၎င်းတို့ တိုင်တန်းမှုများ ပြုလုပ်နိုင်/ဖြစ်ရပ်များ ဆွေးနွေးနိုင်သော အဆက်အသွယ်များဆိုင်ရာ အသိပညာပေးခြင်းများကို ညှိနှိုင်းဆောင်ရွက်ပေးခြင်း။

**၂။ ကာကွယ်ခြင်း**

• နိုင်ငံတွင်း ဝန်ထမ်းအားလုံးအတွက် SEA ဆိုင်ရာ အသိပညာပေးခြင်းများ ဖော်ဆောင်ရန် နှင့် ထောက်ပံ့နိုင်ရန် ညှိနှိုင်းဆောင်ရွက်ပေးခြင်း။

• ထိခိုက်သက်ရောက်မှုရှိသော ပြည်သူလူထုများထံသို့ ယဉ်ကျေးမှုအရ ကိုက်ညီမှုရှိသော၊ လက်လှမ်းမီသော၊ နှင့် ဘေးကင်းလုံခြုံသော သတင်းအချက်အလက်များကို ကွန်ယက်အဖွဲ့ဝင်များမှ ဝေမျှဖြန့်ဝေပေးမှု သေချာစေခြင်း

• ကျရောက်နိုင်သည့် အန္တရာယ်ဖြစ်စေသော အချက်များ သတ်မှတ်ဖော်ထုတ်မှုကို ဦးဆောင်ရန် နှင့် ၎င်းအန္တရာယ်များ လျှော့ကျစေရန် ဗျူဟာများ ဖော်ထုတ်ခြင်း။

• လူသားချင်းစာနာမှုဆိုင်ရာ အရေးပေါ် နှင့် ဖွံ့ဖြိုးရေး လုပ်ဆောင်သော အေဂျင်စီများမှ လူ့စွမ်းအားအရင်းအမြစ် safeguarding ဆိုင်ရာ လူခန့်ခြင်း နှင့် လိင်ပိုင်းဆိုင်ရာ အမြတ်ထုတ်ခြင်း နှင့် အကြမ်းဖက်မှုများ ကင်းရှင်းကြောင်း ဝန်ထမ်းမခန့်ခင် နောက်ခံသမိုင်း ကောင်းမွန်ကြောင်း စစ်ဆေးခြင်း စသည့် ကောင်းမွန်သော အလေ့အကျင့်ကောင်းများကို တသမတတ်တည်းဖြစ်စေရန် ထောက်ခံတိုးမြှင့်ပေးခြင်း

• SEA ကာကွယ်ပေးသည့် စနစ်များ အားကောင်းစေရန် ဥပမာ- လူ့စွမ်းအားအရင်းအမြစ်ဆိုင်ရာ အလေ့အကျင့်ကောင်းများ၊ PSEA ဆိုင်ရာများအား ထည့်သွင်းရန် နှင့် ကွင်းဆင်းအဆင့်များတွင်ပါ PSEA ဆိုင်ရာ သဘောတူညီမှုများပါဝင်သော လုပ်ငန်းတာဝန်များ၊ စသည်တို့ကို ကွန်ယက်အဖွဲ့ဝင်များနှင့် မိတ်ဖက်များအား ထောက်ခံပြောဆိုခြင်း။ ယင်းသို့ ပြုလုပ်ရာတွင် ဝန်ထမ်းအသစ်များအတွက် နောက်ခံရည်ညွှန်းနိုင်မည့်သူများအား ကောက်ခံမေးမြန်းခြင်းအား မဖြစ်မနေ ဆောင်ရွက်ခြင်းတို့ ပါဝင်နိုင်သည်။

• SEA ဆိုင်ရာ ကာကွယ်ခြင်းတွင် လစ်ဟာမှုများရှိမရှိ ဆန်းစစ်ခြင်း နှင့် ၎င်းတို့ကို ဖြည့်ဆည်းနိုင်ရန် အကောင်အထည်ဖော်ခြင်း

**၃။ တုံ့ပြန်မှု စနစ်များ**

• အဖွဲ့ဝင် အဖွဲ့အစည်းများတွင် ထိရောက်သော ရုံးတွင်း တိုင်တန်းချက်များ နှင့် ၎င်းတို့ကို လျှို့ဝှက်စွာ ကိုင်တွယ်ရမည့် အခြေခံမူများနှင့် ကိုက်ညီသော စုံစမ်းစစ်ဆေးသည့် လုပ်ငန်းစဉ်များ အသင့်ရှိနေစေရန် သေချာစေခြင်း။

• PSEA အတွက် အစီရင်ခံခြင်း လုပ်ငန်းစဉ်များအား သင့်တော်သလို နှင့် ဖြစ်နိုင်ပါက ဆီလျော်အောင် ဆောင်ရွက်ပြီး ထိုအစီရင်ခံစာများအား အချိန်နှင့် တပြေးညီ စုံစမ်းစစ်ဆေးပြီး အကူအညီရရှိစေရန် လွှဲပြောင်းပေးစေနိုင်ခြင်း။

• ကုလသမဂ္ဂ၊ အစိုးရမဟုတ်သော အဖွဲ့အစည်းများ နှင့် အခြားသော သက်ဆိုင်ရာအဖွဲ့အစည်းများအကြား PSEA ဆိုင်ရာ တိုင်တန်းမှုလွှဲပြောင်းပေးသည့် ယန္တရားတစ်ခုကို တည်ထောင်ပြီး ထိန်းသိမ်းထားခြင်း

• ရင်သန်ကျန်ရစ်သူကို တည်ရှိဆဲ လွှဲပြောင်းညွှန်းဆိုနိုင်သည့် လမ်းကြောင်းများအရ လိုအပ်သည့် အကူအညီနှင့် အထောက်အပံ့များ ရရှိရန် ဆီလျော်စေခြင်း။

• SEA တိုင်တန်းချက်တစ်ခု ရရှိပြီးနောက် အဖွဲ့ဝင်ဖြစ်သည့် အဖွဲ့အစည်းများကို အထောက်အပံ့ပေးနိုင်ရန် စုံစမ်းစစ်ဆေးမှုပြုလုပ်မည့်သူများ စုစည်းပြုစုပြီး ထိန်းသိမ်းထားခြင်း။

**၄။ စီမံခန့်ခွဲမှု နှင့် ညှိနှိုင်းဆောင်ရွက်မှု**

• ၂ လ၊ ၃ လ လျှင် တစ်ကြိမ် ပုံမှန် အစည်းအဝေးများ ကျင်းပခြင်း နှင့် အစည်းအဝေးမှတ်တမ်းများအား အဖွဲ့ဝင် အားလုံးများအား ပြန်လည် ဝေမျှခြင်း နှင့် MIMU PSEA ပေါ်တယ်တွင် မှတ်တမ်းများ တင်ပြခြင်း။ သီးခြားကျင်းပသည့် အစည်းအဝေးများလည်း လိုအပ်သလို ဖိတ်ခေါ်ကျင်းပသွားနိုင်သည်။

• ကွန်ယက်အဖွဲ့ဝင်များ လိုအပ်ချက်များနှင့် စိတ်ဝင်စားသည့် အကြောင်းအရာများပေါ်မူတည်၍ ပိုမိုသေးငယ်သော အဖွဲ့ငယ်လေးများဖြင့် သီးခြားတွေ့ဆုံသည့် လုပ်ငန်းအဖွဲ့များလည်း ဖွဲ့စည်းခြင်း။

• အဓိကဆက်သွယ်ရမည့်သူများ နှင့် မန်နေဂျာများ အားလုံးအတွက် PSEA အခန်းကဏ္ဍများနှင့် တာဝန်များအား အသိပေးသည့် သင်တန်းများ ညှိနှိုင်းဖော်ဆောင်ပေးခြင်း

• သက်ရောက်ခံစားရသူများအတွက် တာဝန်ယူမှုတာဝန်ခံမှု တိုးမြှင့်ပေးရန် ကာကွယ်မှု နှင့် အခြားသက်ဆိုင်ရာ ညှိနှိုင်းဆောင်ရွက်သည့် ယန္တရားများနှင့် ပူးပေါင်း ဆောင်ရွက်ခြင်းဖြင့် အားထုတ်ဆောင်ရွက်မှုများအား တိုးတက်စေရန် ဆီလျော်အောင် ပြုလုပ်ခြင်း။

• SEA ဆိုင်ရာ အောင်မြင်မှုများ၊ အကောင်းဆုံး အလေ့အကျင့်များ နှင့်/သို့မဟုတ် ထိရောက်သည့် ယန္တရားများ ဆိုင်ရာ သတင်းအချက်အလက်များ မျှဝေခြင်း နှင့် သက်ဆိုင်ရာ အဖွဲ့အစည်းများအတွက် အကြံပြုချက်များ ပေးခြင်း။ အကြံပြုထားသည့် လုပ်ငန်းဆောင်ရွက်ချက်များအား အကောင်အထည်ဖော်မှုအတွက် စောင့်ကြည့်လေ့လာမှုအစီအစဉ် ဖော်ထုတ်ပါ။

• စောင့်ကြည့်လေ့လာခြင်း နှင့် ယန္တရားများအား လိုက်နာမှု ရှိစေရန် အဖွဲ့ဝင်များအား ထောက်ပံ့ပေးပါ။

• မြန်မာနိုင်ငံတွင် ဒေသအခြေပြု PSEA ကွန်ယက်များအား ထောက်ပံ့ပေးပါ။

• RC/HC ၊ HCT ၊ UNCT တို့အား ပုံမှန်အစီရင်ခံခြင်း နှင့် အထွေထွေ အတွင်းရေးမှူး ထံမှ PSEA အပေါ် အထူးထုတ်ပြန်သည့် နှစ်ပတ်လည်အစီရင်ခံစာများအတွက် နှင့် အခြားသက်ဆိုင်ရာများကို သင့်တော်သလို ဖြည့်စွက်လုပ်ဆောင်ပေးခြင်း၊

 စာမူကြမ်းအား ဇူလိုင် ၂၀၂၀ ပြန်ပြင်ရေးထားသည်။